Мы махуэхэм
ШыщхьэуIум и 26, щэбэт
Абхъазым и щхьэхуитныгъэм и махуэщ
Осетие Ипщэм и щхьэхуитыныгъэм и махуэщ
Ираным щагъэлъапIэ лэжьакIуэхэм я махуэр
Тыркум IэщэкIэ зэщIэузэда и къарухэм я махуэщ
1382 гъэм тэтэр хъан Тохъутэмыщ и дзэм Москва къиубыдащ икIи абы лыгъэ иридзащ. Абы кIэлъыкIуэу яубыдат Владимир, Переяславль, Юрьев, Звенигород, Можайск къалэхэр.
1723 гъэм Петергоф псыутххэм я комплекс щаутIыпщащ.
1728 гъэм Беринг Витус Америкэмрэ Азиемрэ я псыдэжыпIэр къихутащ. Зэман дэкIри, абы къэхутакIуэм и цIэр фIащыжащ.
1858 гъэм телеграф Iэмэпсымэр япэу къагъэсэбэпауэ щытащ.
1943 гъэм советыдзэм Днепр псыр нэмыцэ зэрыпхъуакIуэхэм къаIэщIэгъэкIыжыным, Украинэм щыщ Iыхьэр хуит къэщIыжыным хуэунэтIа зауэм щIидзащ.
1972 гъэм Германием и Мюнхен къалэм къыщызэIуахащ ХХ Гъэмахуэ Олимп джэгухэр. ФокIадэм и 10 пщIондэ екIуэкIа а зэхьэзэхуэхэм хэтащ къэрали 121-м я лIыкIуэу цIыху 7170-рэ. Олимпиадэр здекIуэкIам нэщхъеягъуэшхуэ къэхъуат — Израилым и командэм щыщ цIыху 11 хэкIуэдауэ щытащ абыхэм иращIылIа терактым.
1908 гъэм Тыркум япэ Адыгэ Хасэ къыщызэрагъэпэщащ.
1991 гъэм РАН-м прикладной математикэмрэ автоматизацэмкIэ и Къэбэрдей-Балъкъэр щIэныгъэ-къэхутакIуэ институтыр къызэIуахащ.
Америкэр зэрыщыIэр къэзыхута Колумб Христофор къызэралъху-рэ илъэс 566-рэ ирокъу.
Урысей кинорежиссёр, оператор, актёр, композитор, фильм зыбжанэм я сценарийхэр зытха Тодоровский Пётр къызэралъхурэ илъэс 92-рэ ирокъу.
Педагогикэ щIэныгъэхэм я доктор, Педагогикэ егъэджэныгъэмкIэ дунейпсо академием и член-корреспондент Зэгъэщтокъуэ Хьисэ и ныбжьыр илъэс 70 ирокъу.
Урысей актёр, УФ-м щIыхь зиIэ и артист Арлазоров Ян къызэралъхурэ илъэс 70 ирокъу.
«Тетраграф» ООО-м и унафэщI, ДАХ-м и саугъэтыр зыхуагъэфэща Шакъ Елберд и ныбжьыр илъэс 65-рэ ирокъу.
Урысей уэрэджыIакIуэ, музыкант, композитор Земфирэ и ныбжьыр илъэс 39-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 21 — 23-рэ, жэщым градус 18 — 19 щыхъунущ.
ШыщхьэуIум и 27, тхьэмахуэ
Урысей кином и махуэщ
Молдовэ Республикэм и щхьэхуитыныгъэм и махуэщ. 1991 гъэм къащтащ ар къэрал щхьэхуэ зэрыхъуам теухуа Декларацэр.
1760 гъэм Урысейм и пащтыхь гуащэ Елизаветэ къэрал къулыкъущIэхэм Iулъхьэ къыIахыныр яхуэзымыдэ унафэ къыдигъэкIащ.
1908 гъэм Бельгием къыщызэрагъэпэщащ «Андерлехт» футбол клубыр.
1911 гъэм Урысейм къыщызэрагъэпэщащ «ЦСКА» футбол клубыр.
1922 гъэм Москва къыщыдэкIащ «Крокодил» журналым и япэ номерыр.
1946 гъэм Прагэ къыщызэрагъэпэщащ Студентхэм я дунейпсо зэгухьэныгъэр.
1955 гъэм Инджылызым дунейм къыщытехьащ Гиннесс и япэ тхылъыр, рекордхэр зратхэр.
1959 гъэм СССР-м къыщыдэкIащ курыт школхэр фIы дыдэу къэзыухахэр медалхэмкIэ гъэпэжэным теухуа унафэ.
2000 гъэм Москва и Останкинэ телечэщанэм мафIэсышхуэ къыщыхъуащ. Зы жэщ-махуэкIэ яхуэгъэункIыфIауэ аращ унэм хэщIыныгъэшхуэ езыта мафIэр. Ар зэгъэпэщыжын щаухар 2004 гъэм и кIэухырщ.
2005 гъэм Къэзан къалэм метро къыщызэIуахащ. Ар ирагъэхьэлIат къалэр илъэс мин щрикъу махуэшхуэр гъэлъэпIэным.
Америкэм щыщ тхакIуэшхуэ, жылагъуэ лэжьакIуэ Драйзер Теодор къызэралъхурэ илъэси 146-рэ ирокъу.
Совет актрисэ, СССР-м и цIыхубэ артисткэ Раневская Фаинэ къызэралъхурэ илъэси 121-рэ ирокъу.
США-м и 36-нэ президент Джонсон Линдон къызэралъхурэ илъэси 109-рэ ирокъу.
Урысей, украин актёр, СССР-мрэ Украинэмрэ я цIыхубэ артист Ступкэ Богдан къызэралъхурэ илъэс 76-рэ ирокъу.
ТхакIуэ, КъБКъУ-м и доценту щыта Бозий Лудин къызэралъхурэ илъэс 84-рэ ирокъу.
ТхакIуэ, КъШР-м щIыхь зиIэ и журналист Къантемыр Тыркубий и ныбжьыр илъэс 77-рэ ирокъу.
Жылагъуэ лэжьакIуэ, Абхъазым и ЛIыхъужь Килбэ Мухьэмэд и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 24 — 27-рэ, жэщым градус 17 — 20 щыхъунущ.
ШыщхьэуIум и 28, блыщхьэ
1851 гъэм Санкт-Петербургрэ Москварэ зэпызыщIэ гъущI гъуэгум мафIэгухэр пIалъэ убзыхуам тету щызекIуэныр зэтраублауэ щытащ.
1920 гъэм Урысейм цIыхуу щыпсэур зыхуэдизыр зрагъэщIэн папщIэ, совет къэралыгъуэщIэм и Правительствэм и унафэкIэ, ахэр япэу къыхатхыкIауэ щытащ.
1924 гъэм Налшык къыщызэрагъэпэщащ ФизкультурэмкIэ областной совет.
1936 гъэм Японием къыщызэрагъэпэщащ «Тойота» автомобиль компаниер.
1941 гъэм СССР-м и Совет Нэхъыщхьэм унафэ къищтащ Волгэ Iуфэм Iус нэмыцэхэр а щIыпIэм игъэIэпхъукIауэ Сыбырым, Къэзахъстаным, Курыт Азием шэным теухуауэ. Нэмыцэхэм я совет автономием и цIыхухэм шэч хуащIат фашистхэм ядэIэпыкъуу. Ахэр зэрымыкъуэншар 1964 гъэм хэIущIыIу ящIыжауэ щытащ.
Нэмыцэ щIэныгъэлI, усакIуэ Гёте Иоганн Вольфганг къызэралъхурэ илъэс 268-рэ ирокъу.
Совет тхакIуэ-фантаст, зэдзэкIакIуэ Стругацкий Аркадий къызэралъхурэ илъэс 92-рэ ирокъу.
Физико-математикэ щIэныгъэхэм я доктор, КъБКъУ-м и профессор Щокъуий Владимир и ныбжьыр илъэс 84-рэ ирокъу.
Совет актёр, УФ-м и цIыхубэ артист Ивашов Владимир къызэралъхурэ илъэс 78-рэ ирокъу.
Урысей актрисэ, УФ-м и цIыхубэ артисткэ Гундаревэ Наталье къызэралъхурэ илъэс 69-рэ ирокъу.
ТхакIуэ, КъБР-м щIыхь зиIэ и журналист Мыз Ахьмэд и ныбжьыр илъэс 63-рэ ирокъу
КъБР-м физкультурэмрэ спортымкIэ щIыхь зиIэ и лэжьакIуэ ГъуэплъащIэ ТIэхьир и ныбжьыр илъэс 63-рэ ирокъу
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 — 28-рэ, жэщым градус 17 — 19 щыхъунущ.
